**DELO NA DALJAVO 1., 2. in 6. 4. 2020 (3 učne ure)**

VSEBINA: PRIPRAVA NA GOVORNI NASTOP

1**.** Sedaj boš tudi sam/-a pripravil/-a govorni nastop o izbrani igri oz. športu. Ne pozabi mi sporočiti, kateri šport oz. igro si izbral/-a, da ti povem, če je še »na voljo«.

2. Upoštevaj navodila za pripravo govornega nastopa in kriterije uspešnosti.

3. Ko boš končal/-a s plakatom ali elektronsko prosojnico, mi prosim le-to pošlji na elektronski naslov (tina.salamun@gmail.com) ali obesi v spletno učilnico.

4. Govorni nastop bom ocenila, ko se vrnemo v šolo, če bodo navodila o ocenjevanju na daljavo, ga bom ocenila preko zoom-a (predstavitev bo potekala preko video povezave).

VELIKO USPEHA PRI PRIPRAVI!

Učiteljica Martina

NEKAJ NASVETOV ZA PRIPRAVO GOVORNEGA NASTOPA – OPIS ŠPORTA/IGRE

1. **Upoštevanje temeljnih značilnosti besedilne vrste – opis športa/igre (DZ, str. 78, 79**).
* V uvodu napoveš, kateri šport/igro boš opisal.
* V jedru opišeš šport (upoštevaš vse ključne besede).
* V zaključku pa predstaviš svoje mnenje, svoja spoznanja ...

PAZI! Jedro je najdaljši del, zaključek je kratek, učinkovit in izviren, uvod naj ne bo predolg.

1. **Ustreznost teme.**
* Tema naj bo ustrezno izbrana in izvirna.
* Jedrnatost – ločevanje bistvenih in nebistvenih podatkov.
* Resničnost podatkov.
* Natančnost pri navajanju podatkov.
* Zanimivost, pestrost in živost besedila.
1. **Upoštevanje značilnosti slušnega prenosnika.**
* Ohranjaš stik s poslušalci.
* Govoriš prosto – ob pomoči plakata, miselnega vzorca, osnutka, projekcije in ne bereš oblikovanega oziroma pripravljenega besedila.
* Zanimivo in različno predstaviš bistvene podatke.
* Govoriš razločno in naravno, s primerno hitrostjo, glasnostjo, besedilo členiš z ustreznimi premori – daljši premori med uvodom, jedrom in zaključkom; poudarjaš ključne besede, rabiš ustrezno intonacijo.
* Ustrezno uporabljaš nebesedno govorico – ne pretiravaš.
* Upoštevaš časovno omejitev (5–7 minut).
* Spremljaš odziv poslušalcev – če opaziš, da ne sledijo, popestriš svoj nastop s spremenjeno hitrostjo ali glasnostjo govorjenja; vključuj vprašanja, da pritegneš pozornost.
1. **Jezikovna pravilnost in ustreznost.**
* Govoriš zborno – pravilno izgovarjaš in naglašuješ besede.
* Uporabljaš ustrezen čas – če opisuješ sodoben šport ali igro, uporabljaš glagole v sedanjiku.
* Ne ponavljaš besed – uporabljaš različne glagole, sopomenke, nadpomenke ...

Želim ti uspešen govorni nastop! Učiteljica Martina

**PROSIM, DA MI JAVIŠ, KATERI ŠPORT/IGRO BOŠ OPISAL**

**(v spletno učilnico ali po elektronski pošti).**

KRITERIJI USPEŠNOSTI ZA TVORJENJE OPISA ŠPORTA/IGRE (zapiši jih v zvezek):

1. Najprej zapišem naslov izbrane igre oz. športa.
2. Zapišem:
* kje igra poteka,
* koliko igralcev sodeluje,
* pripomočki, ki jih potrebujemo,
* pravila igre,
* točkovanje.

Dodam še lahko:

* kdo vodi igro,
* oblačila in obutev, ki jo potrebujemo pri tem športu/igri.
1. Govorim dovolj glasno, hitro in razločno.
2. Govorim prosto, ne berem.
3. Upoštevam knjižni jezik.
4. Pozoren/-na sem na nebesedno govorico.
5. Pripravim plakat in zapišem SAMO KLJUČNE BESEDE IN BISTVENE PODATKE (ne pišem celih povedi!!!!!!), pazim na ustrezno velikost črk, barve in pravopisno ter slovnično pravilnost.